ผมเคยทานข้าวต้มบางปะกงมาแล้วสองสาขา คือ สาขา 1 กับสาขา 3 ส่วนใหญ่จะใช้บริการสาขา 3
ร้านนี้สาขา 2 เป็นครั้งแรกที่มาชิม สไตล์ร้าน เมนูอาหาร คล้ายกันหมดเลย แบบฟอร์มเดียวกันทั้ง 3 สาขา
สาขานี้อยู่ถนนพระยาสัจจา ใกล้กับตลาดเมืองใหม่ ไม่ไกลจากสาขาอื่นๆ ร้านได้รับความนิยมสูง คนเยอะ
ผ่านมาทีไรก็เป็นอย่างนี้ตลอด น่าจะด้วยมาตราฐานที่ดี สะอาด รวดเร็วและราคาที่ไม่แพง

อย่างจับฉ่าย ราคา 30 บาท เป็นราคาที่ยุติธรรมดี จับฉ่ายไม่มีเหตุผลให้แพงกว่านี้
เมนูผัดผัก 50-60 บาท ผัดแขนงได้กรอบอร่อยดี
ผมชอบไส้หมูพะโล้ทอดกระเทียม แต่สาขานี้จะทอดไม่เหมือนกับของสาขา 3 นะ ของสาขา 3 อร่อยกว่า
ร้านนี้ทอดมากรอบและแข็งไปนิดนึง แต่ก็ยังพอใช้ได้อยู่ ไม่ได้ถึงกับแย่
ไข่เจียวไชโป๊ว ที่นี่ทอดแบบพองๆฟูๆ แต่ที่ชอบกินจะเป็นแบบแห้งๆและออกเกรียมนิดๆถึงจะอร่อย

รวมแล้วก็อยู่ในระดับมาตราฐานครับ 